पुलिस को चकमा दे पेट्रोल की बोतलें लेकर पानी की टंकी पर चढ़े टीचर्स
पक्की नौकरी के लिए लंबे समय से संघर्ष कर रहे एआईई, ईजीएस, एसटीआर टीचर्स ने अब फिर संघर्ष तेज कर दिया है। शनिवार को वे पुलिस को चकमा देकर हाथों में पेट्रोल की बोतलें लेकर गोनियाना-बाजाखाना रोड स्थिति गांव गोनियाना कलां की वाटर वर्कस की टंकी पर चढ़ गए। कई प्रदर्शनकारियों ने अपने शरीर पर पेट्रोल भी छिड़क लिया।
भारी पुलिस बल तैनात कर दिया गया। अधिकारियों ने प्रदर्शनकारियों को समझाने की खूब कोशिश की लेकिन वे जिद पर अड़े रहे। आखिरकार डीसी की अगुवाई में गठित कमेटी ने उन्हें सीएम से मीटिंग कराने का भरोसा दिया, तब जाकर वे शांत हुए। उन्होंने कहा कि जब तक सीएम के साथ मीटिंग नहीं करवाई जाती, वे यहीं पर अपना प्रदर्शन जारी रखेंगे।
प्रशासनके हाथ-पांव फूले: इसदौरान जहां प्रदर्शनकारियों ने पंजाब सरकार के खिलाफ जमकर नारेबाजी की, वहीं जिला प्रशासन को भी कोसा। माहौल उस वक्त और ज्यादा तनावपूर्ण हो गया, जब टंकी पर चढ़ी महिला टीचर्स ने अपने ऊपर पेट्रोल छिड़कना शुरू कर दिया। मौके पर मौजूद जिला प्रशासनिक अधिकारियों ने कई बार प्रदर्शनकारियों को समझाने का प्रयास किया लेकिन वे नहीं माने। डीसी डॉ. बसंत गर्ग की अगुवाई में बनाई गई कमेटी ने सीएम के साथ उनकी मीटिंग कराने का आश्वासन देकर उनको शांत किया।
दोसाल पहले भी चढ़े थे: अध्यापकयूनियन नेता बलजीत कौर अबोहर ने कहा कि अध्यापकों ने दो वर्ष पहले स्थानीय गोल डिग्गी के पास पानी की टंकी पर चढ़कर प्रदर्शन किया था। एक नन्ही बच्ची रूथ की मौत भी हो गई थी। तब सरकार ने कुछ तनख्वाह कार्यकाल बढ़ाकर उन्हें पक्का करने का भरोसा दिया था लेकिन अभी तक कुछ नहीं हुआ। प्रदर्शन में अंग्रेज सिंह कुटीवाला, सतिंदर सिंह तरनतारन, जगसीर भलाईआना, बलजीत कौर अबोहर, वीना रानी फाजिल्का, बब्बू कौर फरीदकोट, किरण रानी मानसा गोगा रानी अबोहर कुल 6 टंकी पर चढ़े जबकि बाकी नीचे प्रदर्शन कर रहे थे।
रात 12 बजे ही पहुंच गए गोनियाना
ईजीएसअध्यापक के साथ एआईसी एसटीआर अध्यापक पुलिस को चकमा देने में सफल रहे। पहले घोषणा की थी कि शनिवार को वे बठिंडा में प्रदेश स्तर की रैली आयोजित करने वाले हैं। इसके चलते पुलिस पहले से ही सतर्क हो गई और अध्यापकों को रोकने के लिए शहर के विभिन्न इंट्री प्वाइंट्स पर नाके लगा दिए। अध्यापकों ने गोनियाना मंडी में रात 12 बजे डेरा जमाना शुरू कर दिया। वे आसपास लोगों के घरों में ठहरे और सुबह तीन बजे के करीब उन्होंने गोनियाना में पानी की टंकी के पास जमा होना शुरू कर दिया। जब तक पुलिस को मामले की भनक लगती, तब तक करीब दो दर्जन अध्यापक टंकी पर चढ़कर बैठ गए।
स्थायी नौकरी के लिए शनिवार को टीचर गोनियाना मंडी में पानी की टंकी पर जा चढ़े।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva